
21 Αυγούστου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 2865 


ΠΕΡΙΕΧΟΜΕΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

1 Έγκριση τροποποίησης διατάξεων του Οργανι¬ 
σμού του κοινωφελούς ιδρύματος με την επωνυμία 
«Ίδρυμα Μελετών και Αλληλεγγύης» που κυρώθη¬ 
κε με το από 25-1 -2005 π.δ/γμα (ΦΕΚ 153 Β')». 

2 Έγκριση τροποποίησης, συμπλήρωσης και κωδι¬ 
κοποίησης διατάξεων του Οργανισμού του κοινω¬ 
φελούς ιδρύματος με την επωνυμία «Ιστορικό και 
Λαογραφικό Μουσείο Ρεθύμνου» που κυρώθηκε 
με το αριθμ. 122/4-2-1974 π.δ/γμα (ΦΕΚ 41 Α'). 


ΠΡΟΕΔΡΙΚΑ ΔΙΑΤΑΓΜΑΤΑ 

( 1 ) 

Έγκριση τροποποίησης διατάξεων του Οργανι¬ 
σμού του κοινωφελούς ιδρύματος με την επωνυμία 
«Ίδρυμα Μελετών και Αλληλεγγύης» που κυρώ¬ 
θηκε με το από 25-1-2005 π.δ/γμα (ΦΕΚ 153 Β')». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) της αριθμ. 11974/27-7-2004 πρά¬ 
ξης του συμβολαιογράφου Θεσσαλονίκης Στυλιανού 
Κωνσταντίνου Σιαφάκα, όπως συμπληρώθηκε με την 
αριθμ. 12120/18-11-2004 πράξη του ίδιου συμβολαιο¬ 
γράφου με την οποία ο Στυλιανός Άγγελος Παπαθεμελής 
σύστησε κοινωφελές Ίδρυμα με την επωνυμία «Ίδρυμα 
Μελετών και Αλληλεγγύης (Ι.Μ.Α.)», β) του από 25-1 -2005 
π.δ/τος (ΦΕΚ 153 Β') με το οποίο εγκρίθηκε η σύστασή 
του και κυρώθηκε ο Οργανισμός του, γ) των άρθρων 51 
και 52 του ν. 4182/2013 (ΦΕΚ 185 Α') και δ) του άρθρου 
110 του Αστικού Κώδικα. 

2. Τα αριθμ. 2/11-9-2015 και 1/31-3-2016 πρακτικά του 
Διοικητικού Συμβουλίου του Ιδρύματος. 

3. Η αριθμ. 72/19-10-2016 γνωμοδότηση του Κεντρι¬ 
κού Συμβουλίου Κοινωφελών Περιουσιών. 

4. Το αριθμ. 185/2009 π.δ/γμα (ΦΕΚ 213 Α') σχετικά με 
την ανασύσταση του Υπουργείου Οικονομικών. 

5. Το αριθμ. 111/2014 π.δ/γμα (ΦΕΚ 178 Α') Οργανι¬ 
σμός του Υπουργείου Οικονομικών. 


6. Το αριθμ. 63/2005 π.δ/γμα (ΦΕΚ 98 Α') σχετικά με 
την κωδικοποίηση της Νομοθεσίας για την Κυβέρνηση 
και τα Κυβερνητικά Όργανα, 

7. Το αριθμ. 70/22-9-2015 π.δ/γμα (ΦΕΚ 114 Α') σχετικά 
με τη μετονομασίατου Υπουργείου Πολιτισμού, Παιδείας 
και Θρησκευμάτων σε Υπουργείο Παιδείας, Έρευνας και 
Θρησκευμάτων. 

8. Το άρθρο 27 του ν. 4320/2015 (ΦΕΚ 29 Α') σύμφω¬ 
να με το οποίο το Υπουργείο Εργασίας και Κοινωνικής 
Αλληλεγγύης μετονομάζεται σε Υπουργείο Εργασίας, 
Κοινωνικής Ασφάλισης και Κοινωνικής Αλληλεγγύης. 

9. Τα αριθμ. 125/5-11-2016 (ΦΕΚ 210 Α') και 73/ 
23-9-2015 (ΦΕΚ 116 Α') π.δ/τα περί διορισμού Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών. 

10. Την αριθμ. Υ8/25-9-2015 (ΦΕΚ 2109 Β') απόφαση 
του Πρωθυπουργού σχετικά με την ανάθεση αρμοδιο¬ 
τήτων στον Αναπληρωτή Υπουργό Παιδείας, Έρευνας 
και Θρησκευμάτων Κωνσταντίνο Φωτάκη. 

11 .Την αριθμ. Π23ΥΦΥΠ-39553/6-10-2015 (ΦΕΚ 2223 
Β') απόφαση του Πρωθυπουργού και του Υπουργού Εξω¬ 
τερικών σχετικά με την ανάθεση αρμοδιοτήτων στον 
Υφυπουργό Εξωτερικών, Ιωάννη Αμανατίδη, όπως ισχύει. 

12. Την αριθμ. Υ28/8-10-2015 (ΦΕΚ 2168 Β') απόφαση 
του Πρωθυπουργού σχετικά μετην ανάθεση αρμοδιοτή¬ 
των στην Αναπληρώτρια Υπουργό Εργασίας, Κοινωνικής 
Ασφάλισης και Κοινωνικής Αλληλεγγύης, Θεανώ Φωτίου. 

13. Την αριθμ. ΥΠΟΙΚ 0010218 ΕΞ 2016/15-11-2016 
(ΦΕΚ 3696 Β') απόφαση του Πρωθυπουργού και του 
Υπουργού Οικονομικών σχετικά με την ανάθεση αρ¬ 
μοδιοτήτων στην Υφυπουργό Οικονομικών Αικατερίνη 
Παπανάτσιου. 

Με πρόταση της Υφυπουργού Οικονομικών, του 
Υπουργού Ψηφιακής Πολιτικής, Τηλεπικοινωνιών και 
Ενημέρωσης, του Υπουργού και Αναπληρωτή Υπουργού 
Παιδείας, Έρευνας και Θρησκευμάτων, της Αναπληρώτρι- 
ας Υπουργού Εργασίας, Κοινωνικής Ασφάλισης και Κοινω¬ 
νικής Αλληλεγγύης, του Υφυπουργού Εξωτερικών και του 
Υπουργού Μεταναστευτικής Πολιτικής, αποφασίζουμε: 

Άρθρο μόνο 

α) Εγκρίνουμε την τροποποίηση της επωνυμίας του 
κοινωφελούς ιδρύματος από «ΙΔΡΥΜΑ ΜΕΛΕΤΩΝ ΚΑΙ 
ΑΛΛΗΛΕΓΓΥΗΣ (Ι.Μ.Α.)» σε «ΙΔΡΥΜΑ ΛΕΝΑΣ ΠΑΠΑΘΕΜΕ- 
ΛΗ». Τροποποιείται αντίστοιχα και η στρογγυλή σφρα¬ 
γίδα του ιδρύματος. 

β) Εγκρίνουμε την αντικατάσταση της περ. (ε) του άρ¬ 
θρου 3 (Περιουσία - Πόροι) και την συμπλήρωση νέου 
εδαφίου στην περ. (α) της παρ. 2 του άρθρου 14 (Διά¬ 
λυση του ιδρύματος - Τύχη περιουσίας αυτού), σύμφω¬ 
να με το αριθμ. 2/11-9-2015 πρακτικό του Διοικητικού 
Συμβουλίου του ιδρύματος, ως κατωτέρω: 

- Η περ. (ε) του άρθρου 3 αντικαθίσταται ως εξής: 

"Τα έσοδα από την εκπόνηση μελετών ή την εκτέλεση 
προγραμμάτων, καθώς και από την χονδρική πώληση 
βιβλίων, περιοδικών και ψηφιακών φορέων αναπαραγω¬ 
γής ήχου, εικόνων και έργων λόγου (Έϋ - ΚΟΜ κ.λπ.), τα 
οποία δεν αναιρούν τον κοινωφελή και μη κερδοσκοπικό 
χαρακτήρα του Ιδρύματος". 

- Στο τέλος της περ. (α) της παρ. 2 του άρθρου 14 προ¬ 
στίθεται νέο εδάφιο, ως εξής: 

"Σε περίπτωση αδυναμίας των ανωτέρω, το υλικό των 
αρχείων του Ιδρύματος μαζί με την βιβλιοθήκη του πε¬ 
ριέρχονται εκεί που θα αποφασίσει το Διοικητικό Συμ¬ 
βούλιο". 

Στον Υπουργό Οικονομικών, αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 25 Ιουλίου 2017 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 


Οι Υπουργοί 


Ψηφιακής Πολιτικής, 
Τηλεπικοινωνιών και 
Ενημέρωσης 

ΝΙΚΟΛΑΟΣ ΠΑΠΠΑΣ 

Αναπληρωτής Υπουργός 
Παιδείας, Έρευνας 
και Θρησκευμάτων 

ΚΩΝΣΤΑΝΤΙΝΟΣ ΦΩΤΑΚΗΣ 

Υφυπουργός Εξωτερικών 

ΙΩΑΝΝΗΣ ΑΜΑΝΑΤΙΔΗΣ 


Παιδείας, Έρευνας 
και Θρησκευμάτων 

ΚΩΝΣΤΑΝΤΙΝΟΣ ΓΑΒΡΟΓΛΟΥ 

Αναπληρώτρια Υπουργός 
Εργασίας, Κοινωνικής 
Ασφάλισης και Κοινωνικής 
Αλληλεγγύης 

ΘΕΑΝΩ ΦΩΤΙΟΥ 

Υφυπουργός Οικονομικών 

ΑΙΚΑΤΕΡΙΝΗ ΠΑΠΑΝΑΤΣΙΟΥ 


Μεταναστευτικής Πολιτικής 

ΙΩΑΝΝΗΣ ΜΟΥΖΑΛΑΣ 


( 2 ) 

Έγκριση τροποποίησης, συμπλήρωσης και κωδι¬ 
κοποίησης διατάξεων του Οργανισμού του κοινω¬ 
φελούς ιδρύματος με την επωνυμία «Ιστορικό και 
Λαογραφικό Μουσείο Ρεθύμνου» που κυρώθηκε 
με το αριθμ. 122/4-2-1974 π.δ/γμα (ΦΕΚ 41 Α'). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1 .Τις διατάξεις: α) της αριθμ. 22049/13-8-1973 πράξης 
του συμβολαιογράφου Ρεθύμνου Γεωργίου Εμμ. Παπα- 
δάκη, με την οποία οι Χριστόφορος Σταυρουλάκης και 


Φαλή - Άννα Βογιατζάκη σύστησαν κοινωφελές ίδρυμα 
με την επωνυμία «Ιστορικό και Λαογραφικό Μουσείο 
Ρεθύμνης» και με έδρα την πόλη του Ρεθύμνου, β) του 
αριθμ. 122/4-2-1974 π.δ/γμα (ΦΕΚ 41 Α') με το οποίο 
εγκρίθηκε η ανωτέρω πράξη και κυρώθηκε ο Οργανι- 
σμόςτου,γ) των άρθρων 51 &52τουν. 4182/2013 (ΦΕΚ 
185 Α'), δ) των άρθρων 101 & 119 του Εισαγωγικού νό¬ 
μου του Αστικού Κώδικα και ε) των άρθρων 108,110 & 
119 του Αστικού Κώδικα. 

2. Το αριθμ. 257/12-6-2014 πρακτικό του Διοικητικού 
Συμβουλίου του Ιδρύματος και την από 5-5-2014 επιστο¬ 
λή της ιδρύτριας Φαλή Γ. Βογιατζάκη. 

3. Το αριθμ. 185/2009 π.δ/γμα (ΦΕΚ 213 Α') σχετικά με 
την ανασύσταση του Υπουργείου Οικονομικών. 

4. Το αριθμ. 111/2014 π.δ/γμα (ΦΕΚ 178 Α) Οργανισμός 
του Υπουργείου Οικονομικών. 

5. Το αριθμ. 70/22-9-2015 π.δ/γμα (ΦΕΚ 114 Α') σχετι¬ 
κά με την ανασύσταση του Υπουργείου Πολιτισμού και 
Αθλητισμού. 

6. Το αριθμ 125/5-11-2016 π.δ/γμα (ΦΕΚ 210 Α') περί 
διορισμού Υπουργών, Αναπληρωτών Υπουργών και 
Υφυπουργών. 

7. Την αριθμ. ΥΠΟΙΚ0010218 ΕΞ 2016/15-11 -2016 (ΦΕΚ 
3696 Β') απόφαση του Πρωθυπουργού και του Υπουρ¬ 
γού Οικονομικών σχετικά με την ανάθεση αρμοδιοτήτων 
στην Υφυπουργό Οικονομικών Αικατερίνη Παπανάτσιου. 

Με πρόταση της Υφυπουργού Οικονομικών και της 
Υπουργού Πολιτισμού και Αθλητισμού, αποφασίζουμε: 

Άρθρο μόνο 

Εγκρίνουμε την τροποποίηση, συμπλήρωση και κωδι¬ 
κοποίηση των διατάξεων του Οργανισμού του Ιδρύμα¬ 
τος με την επωνυμία «Ιστορικό και Λαογραφικό Μου¬ 
σείο Ρεθύμνου», όπως αποφασίστηκε με το αριθμ. 257/ 
12-6-2014 πρακτικό του Διοικητικού Συμβουλίου του Ιδρύ¬ 
ματος και τις οίκοθεν παρατηρήσεις μας, ως κατωτέρω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς 

ιδρύματος με την επωνυμία «Ιστορικό 

και Λαογραφικό Μουσείο Ρεθύμνου» 

Άρθρο 1 

Μορφή, Επωνυμία - Έδρα - Σφραγίδα 

Ι.Το κοινωφελές ίδρυμα με την επωνυμία «ΙΣΤΟΡΙ¬ 
ΚΟ ΚΑΙ ΛΑΟΓΡΑΦΙΚΟ ΜΟΥΣΕΙΟ ΡΕΘΥΜΝΗΣ», που συ- 
στήθηκε από την αριθμ. 22049/13-8-1973 πράξη του 
Συμβολαιογράφου Ρεθύμνης Γεωργίου Εμμ. Παπαδάκη, 
αποτελεί νομικό πρόσωπο ιδιωτικού δικαίου και διέπε- 
ται από τις διατάξεις της ανωτέρω συστατικής πράξης, 
του παρόντος οργανισμού, του ν. 4182/2013 όπως κάθε 
φορά ισχύει ο νόμος αυτός και των διαταγμάτων που θα 
εκδοθούν σε εκτέλεση του νόμου τούτου. 

2. Έδρα του ιδρύματος είναι το Ρέθυμνο. 

3. Η σφραγίδα του ιδρύματος είναι κυκλική και φέρει 
στην περιφέρεια του κύκλου τις λέξεις «ΙΣΤΟΡΙΚΟ ΚΑΙ 
ΛΑΟΓΡΑΦΙΚΟ ΜΟΥΣΕΙΟ ΡΕΘΥΜΝΗΣ» και στο μέσον 
απεικόνιση δικέφαλου αετού, με το έτος έγκρισης της 
σύστασής του. 







Τεύχος Β' 2865/21.08.2017 

Άρθρο 2 

Σκοπός 

Σκοποί του ιδρύματος είναι: 

1. Η αναζήτηση, συγκέντρωση, καταγραφή, συντήρη¬ 
ση, διατήρηση και διαφύλαξη κάθε είδους γενικά ιστορι¬ 
κού και λαογραφικού υλικού της Κρήτης και ειδικότερα 
του Νομού Ρεθύμνης. 

2. Η έρευνα και μελέτη του ιστορικού, λαογραφικού και 
γενικότερα του παραδοσιακού Κρητικού στοιχείου και η 
προσπάθεια δημιουργίας ενδιαφέροντος για τη μελέτη 
και συνέχιση της Κρητική παράδοσης. 

3. Η διάσωση και καλλιέργεια στο λαό των ηθών, εθί¬ 
μων, των ιερών και πατρίων παραδόσεων της Κρήτης. 

4. Η συλλογή, καταγραφή και διαφύλαξη αντικειμένων 
ιστορικού και λαογραφικού ενδιαφέροντος, έργων λαϊ¬ 
κής τέχνης που βρίσκονται σε χέρια ιδιωτών ή στην κα¬ 
τοχή μοναστηριών, οργανισμών και ιδιωτικών συλλογών. 

5. Η συνεργασία με παρεμφερείς Οργανισμούς της 
ημεδαπής και αλλοδαπής. 

6. Η δημιουργία και λειτουργία ιστορικού και λαογρα- 
φικού Μουσείου, στο οποίο θα εκτίθενται σε προθήκες 
τα σπουδαιότερα αντικείμενα των συλλογών, σύμφωνα 
με τους κανόνες της σύγχρονης Μουσειολογίας. 

7. Η οργάνωση επιμορφωτικών ομιλιών και εκπαι¬ 
δευτικών προγραμμάτων ιστορικού και λαογραφικού 
περιεχομένου, καθώς και λαογραφικών εκδηλώσεων 
και εορτών. 

8. Η δημιουργία και κατάλληλη συντήρηση Αρχείου και 
Βιβλιοθήκης, καθώς και οι εκδόσεις σε θέματα σχετικού 
περιεχομένου. 

9. Η δημιουργία σύγχρονου ερευνητικού και εκπαιδευ¬ 
τικού κέντρου για τη διάσωση του λαϊκού πολιτισμού 
της Κρήτης και η αναζήτηση και προβολή, με διεθνή συ¬ 
νεργασία, των κοινών αξιών των λαών που αποτελούν 
πανανθρώπινη κληρονομιά. 

Άρθρο 3 

Περιουσία-Πόροι 

1. Περιουσία του ιδρύματος αποτελούν: 

α) Το ακίνητο που βρίσκεται στην Παλιά Πόλη του 
Ρεθύμνου, στην οδό Μ. Βερνάρδου αριθ. 28-30, όπου 
στεγάζεται το Ίδρυμα, το οποίο αποκτήθηκε από δωρεά 
χρημάτων προς το Ίδρυμά της της εκ των ιδρυτών του 
και νυν Προέδρου τουΔ.Σ.του Ιδρύματος Φαλής-Άννας 
Βογιατζάκη. 

β) Οι Συλλογές ιστορικού και λαογραφικού υλικού, που 
έχουν δωρηθεί στο Ίδρυμα ή έχουν αγοραστεί από αυτό. 

γ) Κάθε δωρεά των ιδρυτών ή τρίτων προς το Ίδρυμα 
και κάθε υπέρ αυτού καταλειπόμενη κληρονομιά και 
κληροδοσία. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι εισπράξεις από συνδρομές φίλων και άλλων φο¬ 
ρέων και οι δωρεές σε χρήμα. 

δ) Τα έσοδα από διαφορές πηγές, όπως ενδεικτικά από 
πωλήσεις εκδόσεων του Ιδρύματος από εισιτήρια εισό¬ 


δου των επισκεπτών, από πωλήσεις κάθε είδους αντικει¬ 
μένων, από έσοδα παραχώρησης χώρων του Ιδρύματος 
για εκδηλώσεις, από έσοδα κυλικείου του Ιδρύματος και 
άλλα. 

Άρθρο 4 

Διοίκηση 

1 .Το Ίδρυμα διοικείται από Διοικητικό Συμβούλιο που 
αποτελείται από πέντε (5) μέχρι επτά (7) μέλη, στα οποία 
συμπεριλαμβάνεται και συνυπολογίζεται και η εκ των 
ιδρυτών σημερινή Πρόεδρός του Φαλή - Άννα Βογια- 
τζάκη, που μόνη αυτή ως ιδρύτρια και σύμφωνα με το 
ιδρυτικό καταστατικό επιλέγει και διορίζει τα υπόλοιπα 
τέσσερα (4) έως και έξι (6) μέλη, μεταξύ εκείνων που 
κατά την κρίση της έχουν ενδιαφέροντα συναφή προς 
το σκοπό του Ιδρύματος, είτε για τετραετή θητεία, είτε 
ως ισόβια μέλη, κατά τα οριζόμενα στην παράγραφο 3 
του παρόντος άρθρου. Η ίδια αυτή ιδρύτρια Φαλή-Άννα 
Βογιατζάκη θα διορίζει και κάθε νέο μέλος σε αντικατά¬ 
σταση μέλους του Διοικητικού Συμβουλίου, που λόγω 
θανάτου, ανικανότητας, παραιτήσεως, λήξεως της θη¬ 
τείας του ή για οποιοδήποτε άλλο λόγο απώλεσε την 
ιδιότητα του μέλους του Δ.Σ. 

2. Σε περίπτωση θανάτου ή βεβαιωμένης ανικανότη- 
ταςτης ιδρύτριας Φαλής-Άννας Βογιατζάκη τα υπόλοιπα 
ένα ή περισσότερα ισόβια μέλη και αν δεν υπάρχουν 
τέτοια τα εναπομένοντα μέλη του Δ.Σ. εκλέγουν και ορί¬ 
ζουν κατά πλειοψηφία το μέλος ή τα μέλη που λείπουν 
για να συμπληρωθεί ο αριθμός των μελών, που το Δ.Σ. 
είχε κατά το χρόνο θανάτου ή ανικανότητας της Φαλής 
- Άννας Βογιατζάκη ή και πέραν αυτών μέχρι του ανώτα¬ 
του αριθμού των επτά (7) μελών, στη συνέχεια δε, μετά 
τη συμπλήρωσή του, το Δ.Σ. ανασυγκροτείται σε σώμα. 

3. Με εξαίρεση την εκ των ιδρυτών Φαλή - Άννα Βογια- 
τζάκη, η οποία είναι μόνιμο και ισόβιο μέλοςτου Διοικη¬ 
τικού Συμβουλίου, η θητεία των υπολοίπων μελών του 
είναι τετραετής, δυνάμενη να ανανεώνεται απεριόριστα 
ανά τετραετία. Δικαιούται, όμως, η Φαλή-Άννα Βογια- 
τζάκη κατά το διορισμό από αυτή των ανωτέρω μελών 
να ορίσει, κατά την κρίση της, ότι ορισμένο ή ορισμένα 
από αυτά θα είναι ισόβια. Στην περίπτωση αυτή ο ανά 
τετραετία διορισμός των μελών του Δ.Σ. θα περιορίζεται 
στα μη ισόβια μέλη του. Μετά το θάνατο της Φαλής- Άν¬ 
νας Βογιατζάκη ή σε περίπτωση ανικανότητας αυτής, 
εφόσον υπάρχουν ισόβια μέλη, ένα ή περισσότερα, ο 
διορισμός των υπολοίπων μελών του Δ.Σ. των οποίων 
έληξε η θητεία ή που οπωσδήποτε εξέπεσαν θα γίνεται 
από το ισόβιο ή τα ισόβια μέλη του Δ.Σ. κατά πλειοψηφία 
(εφόσον αυτά είναι περισσότερα από ένα). 

4. Σε περίπτωση που το Διοικ. Συμβούλιο καταστεί 
επταμελές η θητεία του έκτου και έβδομου μέλους λή¬ 
γει με τη λήξη της τετραετούς θητείας των υπολοίπων 
τεσσάρων (4) μελών, δυνάμενη να ανανεωθεί περαιτέρω 
κατά τα οριζόμενα στην προηγούμενη παράγραφο 3. 

5. Μετά την ανά τετραετία εκλογή και ορισμό των μη 
ισόβιων μελών του Δ.Σ., αυτό συγκροτούμενο σε σώμα 
εκλέγει έπειτα από ψηφοφορία μεταξύ όλων των μελών 
του, για τετραετή θητεία, τον Πρόεδρο, Αντιπρόεδρο, 
Γενικό Γραμματέα και τον Ταμία. 

6. Το Διοικητικό Συμβούλιο συνεδριάζει στην έδρα 
του τακτικά μια φορά κάθε δίμηνο και έκτακτα οσάκις 
κληθεί, με έγγραφη πρόσκληση, γνωστοποιούμενη στα 
μέλη του και με τηλεομοιοτυπία (ΡΑΧ) ή με ηλεκτρονικό 
ταχυδρομείο (θ-ιύιβϊΙ) ή και με οποιοδήποτε άλλο πρό¬ 
σφορο τρόπο, από τον Πρόεδρο του Δ.Σ. ή το νόμιμο 
αναπληρωτή του. 

7. Το Διοικητικό Συμβούλιο εγκύρως συνεδριάζει εκτός 
της έδρας του σε άλλο τόπο, εφόσον στη συνεδρίαση 
αυτή παρίστανται ή αντιπροσωπεύονται όλα τα μέλη 
του και κανένα δεν αντιλέγει. Επίσης, το Διοικητικό Συμ¬ 
βούλιο μπορεί να συνεδριάζει και με τηλεδιάσκεψη. Στην 
περίπτωση αυτή είναι απαραίτητη πρόσκληση προς τα 
μέλη του Διοικητικού Συμβουλίου, που να περιλαμβάνει 
τις αναγκαίες πληροφορίες για τη συμμετοχή αυτών στη 
συνεδρίαση. 

8. Κατά τις συνεδριάσεις του Διοικητικού Συμβου¬ 
λίου κάθε μέλος του μπορεί να αντιπροσωπεύει μόνο 
ένα άλλο απόν ή κωλυόμενο μέλος, ουδέποτε όμως τα 
αυτοπρόσωπα παριστάμενα μέλη μπορεί να είναι λιγό¬ 
τερο από τρία (3) αν είναι πενταμελές και πέντε (5) του 
αν είναι επταμελές. Η αντιπροσώπευση στο συμβούλιο 
δεν μπορεί να ανατεθεί σε μη μέλος του Διοικητικού 
Συμβουλίου. 

9. Το Διοικητικό Συμβούλιο βρίσκεται σε απαρτία και 
συνεδριάζει έγκυρα όταν παρίστανται τρία (3) τουλά¬ 
χιστον μέλη του αν είναι πενταμελές και πέντε (5) μέλη 
του αν είναι επταμελές. 

10. Οι αποφάσεις του Διοικητικού Συμβουλίου λαμβά- 
νονται κατά πλειοψηφία των παρόντων και αντιπροσω¬ 
πευόμενων μελών. Σε περίπτωση ισοψηφίας υπερισχύει 
η ψήφος του Προέδρου ή του νόμιμου αναπληρωτή του. 

11. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τέσσερις (4) 
συνεχείς συνεδριάσεις, θεωρείται ότι έχει παραιτηθεί και 
η κενή θέση αυτού συμπληρώνεται κατά τα οριζόμενα 
στην παρ. 1 του παρόντος άρθρου. 

12. Σε κάθε συνεδρίαση του Διοικητικού Συμβουλίου 
τηρούνται πρακτικά, στα οποία καταχωρίζονται όλες 
οι αποφάσεις που λαμβάνονται από αυτό, καθώς και η 
γνώμη των μελών που τυχόν διαφωνούν. Τα πρακτικά 
υπογράφονται από όλα τα μέλη. 

13. Το Διοικητικό Συμβούλιο του Ιδρύματος μπορεί 
να διορίζει και επίτιμα μέλη του, με δικαίωμα έκφρασης 
γνώμης, χωρίς όμως ψήφο, άτομα με εξαίρετη προσφο¬ 
ρά στις επιστήμες ή που έχουν διακριθεί σε έργα συναφή 
προς τους σκοπούς του Ιδρύματος ή με μεγάλη προσφο¬ 
ρά προς το Ίδρυμα ή άτομα με ιδιαίτερη διεθνή ακτινο¬ 
βολία ανεξάρτητα από την Εθνικότητα ή την Υπηκοότητά 
τους. Τα επίτιμα αυτά μέλη δεν συνυπολογίζονται για 
τον καθορισμό της απαρτίας ή της πλειοψηφίας κατά 
τη λήψη των αποφάσεων του Δ.Σ. δεν έχουν δικαίωμα 
να συνυπογράφουν με τον Πρόεδρο για την ανάληψη 
υποχρεώσεων από το Ίδρυμα και δεν μπορεί να έχουν 
την ιδιότητα του Προέδρου, Αντιπροέδρου, του Γενικού 
Γραμματέα και του Ταμία. 


Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται 
την περιουσία του ιδρύματος και, γενικώς, αποφασίζει 
για κάθε θέμα που αφορά τη διοίκηση και τη λειτουρ¬ 
γία του, τη διάθεση των πόρων αυτού, καθώς και για 
κάθε ενέργεια που σχετίζεται με την εκπλήρωση του 
σκοπού του, πάντοτε όμως σύμφωνα με τις διατάξεις 
της συστατικής πράξης, του παρόντος οργανισμού του 
ν. 4182/2013 και των διαταγμάτων που εκδόθηκαν ή θα 
εκδοθούν σε εκτέλεση του νόμου τούτου, καθώς και των 
λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση, στην αρμόδια από το νόμο Αρχή, τον προϋπο¬ 
λογισμό και απολογισμό του ιδρύματος, σύμφωνα με τις 
διατάξεις του άρθρου 59 του ν. 4182/2013. Μαζί με τον 
απολογισμό, καταρτίζει, ψηφίζει και υποβάλλει και το 
γενικό ισολογισμό του ενεργητικού και του παθητικού 
του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και 
τα ειδικότερα καθήκοντα του παραπάνω προσωπικού, 
καθώς και την αμοιβή του, σύμφωνα με τους όρους των 
συλλογικών συμβάσεων εργασίας και τις διατάξεις, γενι¬ 
κότερα, της εργατικής νομοθεσίας. 

γ) Αποφασίζει για την άσκηση ή μη αγωγών για την 
προάσπιση των συμφερόντων του. 

δ) Αποφασίζει για κάθε θέμα που έχει σχέση με την 
εύρυθμη λειτουργία των υπηρεσιών του ιδρύματος. 

ε) Αποφασίζει για την αποδοχή ή αποποίηση κληρο¬ 
νομιών, κληροδοσιών και δωρεών, καθώς και για την 
ανακήρυξη ευεργετών και δωρητών του ιδρύματος. 

στ) Αποφασίζει για θέματα αναπλήρωσης μελών του 
Διοικητικού Συμβουλίου σε περίπτωση απουσίας ή κω¬ 
λύματος, με έγγραφο βεβαίας χρονολογίας. 

Άρθρο 6 

Αρμοδιότητες Προέδρου 

1.0 Πρόεδροςτου Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως 
ή με πρόσωπο που ορίζεται από αυτόν και εγκρίνεται με 
απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη 
αυτών και διευθύνει τις συζητήσεις. Οι προσκλήσεις για 
συνεδρίαση στέλνονται στα μέλη του Διοικητικού Συμ¬ 
βουλίου τουλάχιστον πέντε (5) ημέρες μέρες πριν από 
τη συνεδρίαση. 

γ) Καταρτίζει, βοηθούμενος από τον Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σε 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι'αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί, όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος 
του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα 
έγγραφα του ιδρύματος προς τρίτους. 

στ) Εκδίδει μαζί με τον ταμία, τα εντάλματα πληρωμής 
για κάθε δαπάνη που προβλέπεται στον εγκεκριμένο 
προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2.Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή 
κωλύματος τούτου, άλλο μέλος του Διοικητικού Συμ¬ 
βουλίου που ορίζεται με απόφαση αυτού. 

Άρθρο 7 

Αρμοδιότητες Γραμματέα 
1.0 Γραμματέας του ιδρύματος: 
α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Επιμελείται τη σύνταξη των πρακτικών του Δ.Σ. και 
γενικά της αλληλογραφίας του Ιδρύματος και διευθύνει 
την υπηρεσία του γενικά. 

β) Συντάσσει και υποβάλλει για έγκριση στο Διοικη¬ 
τικό Συμβούλιο κατά τη λήξη κάθε έτους έκθεση των 
πεπραγμένων του έτους, 
γ) Διεκπεραιώνει την αλληλογραφία, 
δ) Φυλάττει τα έγγραφα, τα βιβλία (εκτός από τα δια¬ 
χειριστικά) και τη σφραγίδα του ιδρύματος και ευθύνεται 
για την καταστροφή ή την απώλεια τούτων. 

2. Τον Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 

Άρθρο 8 

Αρμοδιότητες Ταμία 
1.0 Ταμίας του ιδρύματος: 

α) Εισπράττει όλα τα έσοδα τούτου (κάθε εισφορά, 
συνδρομή, δωρεά , κληρονομιά, κληροδοσία, κ.λπ.), 
εκδίδοντας και υπογράφοντας σχετικές αριθμημένες 
διπλότυπες αποδείξεις. 

β) Καταθέτει τα έσοδα του ιδρύματος σε αναγνωρισμέ¬ 
νο Πιστωτικό Ίδρυμα ή στο Ταμείο Παρακαταθηκών & 
Δανείων, έχοντας την ευχέρεια να παρακρατεί από αυτά 
ένα μικρό ποσό που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικη¬ 
τικού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή 
στο Διοικητικό Συμβούλιο των σχεδίων προϋπολογι¬ 
σμού, απολογισμού και ισολογισμού του ιδρύματος. 


στ) Αναλαμβάνει καταθέσεις του Ιδρύματος μετά από 
απόφαση του Διοικητικού Συμβουλίου, η οποία μπορεί 
να τον εξουσιοδοτήσει γενικά για οποιαδήποτε ανάλη¬ 
ψη, είτε ειδικά για ορισμένη ανάληψη. Σήμερα το Ίδρυ¬ 
μα για την καλύτερη αντιμετώπιση των αναγκών του, 
διατηρεί λογαριασμούς σε δύο Τράπεζες, στο Ρέθυμνο 
και την Αθήνα. Μπορεί δε εφόσον παραστεί ανάγκη να 
ανοίγει και να κλείνει λογαριασμούς σε περισσότερες 
Τράπεζες ή σε όλες. 

2.ΤονΤαμία, όταν απουσιάζει ή κωλύεται, αναπληρώ¬ 
νει άλλο μέλος του Διοικητικού Συμβουλίου που ορίζεται 
με απόφαση αυτού. 

Άρθρο 9 

Οικονομική Διαχείριση 

1. Η οικονομική διαχείριση του ιδρύματος περιλαμβά¬ 
νει ετήσια περίοδο, η οποία αρχίζει την 1 η Ιανουάριου 
και λήγει την 31 η Δεκεμβρίου του ίδιου έτους. 

2. Η οικονομική διαχείριση γίνεται με βάση τον προ¬ 
ϋπολογισμό και απολογισμό εσόδων και εξόδων, που 
καταρτίζονται σύμφωνα με τις διατάξεις του άρθρου 59 
του ν. 4182/2013, εγκρίνονται από το Διοικ. Συμβούλιο 
και υποβάλλονται προς έλεγχο και έγκριση στην αρμόδια 
αρχή. Ο προϋπολογισμός υποβάλλεται τρεις (3) μήνες 
πριν από την έναρξη του οικονομικού έτους και ο απο¬ 
λογισμός με τον ισολογισμό εντός τεσσάρων (4) μηνών 
από τη λήξη του. 

Άρθρο 10 

Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία 
και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο 
καταχωρίζονται με χρονολογική σειρά και με λογιστική 
τάξη, όλα τα έσοδα και έξοδα του ιδρύματος που πραγ¬ 
ματοποιούνται στη διάρκεια της χρήσης. 

δ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από 
τον Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο Ί Ί 

Αυτοσυμβάσεις 

Η από τους ιδρυτές Φαλή-Άννα Βογιατζάκη του Γε¬ 
ωργίου, όσο θα έχει την εκπροσώπηση του Ιδρύματος, 
επιτρέπεται και έχει το δικαίωμα να ενεργεί και συνάπτει 
οποιαδήποτε δικαιοπραξία μεταξύ αυτής και του Ιδρύμα¬ 
τος, ενεργώντας κατά το άρθρο 235 του Αστικού Κώδικα 
τόσο για την ίδια ατομικά, όσο και ως αντιπρόσωπος 
του Ιδρύματος. 

Άρθρο 12 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με προεδρικό διάταγμα, σύμφωνα με 
τις διατάξεις του άρθρου 51 και 52 του ν. 4182/2013 και 
110 και 119 του Αστικού Κώδικα, ύστερα από πρόταση 
του Διοικητικού Συμβουλίου αυτού. 

Άρθρο 13 

Διάλυση του ιδρύματος - Τύχη περιουσίας αυτού 

1. Το Ίδρυμα διαλύεται για τους λόγους που αναφέ- 
ρονται στο άρθρο 118 του Αστικού Κώδικα και κατά τη 
διαδικασία που προβλέπεται από αυτό. 

2. Σε περίπτωση διάλυσης του Ιδρύματος το σύνολο 
της περιουσίας του θα περιέρχεται στο κοινωφελές Ίδρυ¬ 
μα (Ν.Π.Ι.Δ.) με την επωνυμία «Εθνικό Ίδρυμα Ερευνών 
και Μελετών ΕΑΕΥΘΕΡΙΟΣ ΒΕΝΙΖΕΑΟΣ» που εδρεύει στα 
Χανιά Κρήτης, εφόσον θα εξακολουθεί υφιστάμενο τότε, 
διαφορετικά σε άλλο κοινωφελές Ίδρυμα της Κρήτης, 
το οποίο θα επιλέξει σε ειδική συνεδρίασή του το Διοικ. 
Συμβούλιο του Ιδρύματος πριν και εν όψει της διάλυσής 
του. Η μετά τη διάλυση του Ιδρύματος μεταβίβαση της 
περιουσίας του στο διάδοχο ίδρυμα θα τελεί υπό τον 
όρο, ότι το τελευταίο θα διατηρεί την περιουσία αυτή για 
την εκπλήρωση των σκοπών του άρθρου 2 του παρόντος 


και επί πλέον θα αναγράφεται υποχρεωτικά στα μετα¬ 
βιβαζόμενα περιουσιακά στοιχεία τόσο το όνομα των 
ιδρυτών Χριστοφόρου Ιωάν. Σταυρουλάκη και Φαλής- 
Άννας Βογιατζάκη, καθώς και των τρίτων δωρητών αυ¬ 
τού. Ειδικότερα ότι: α) το ακίνητο στο οποίο στεγάζεται 
σήμερα το Μουσείο, προέρχεται από δωρεά χρημάτων 
της εκ των συνιδρυτών του Ιδρύματος και σημερινής 
Προέδρου του Φαλής - Άννας Βογιατζάκη, β) οι ιστορι¬ 
κές και λαογραφικές συλλογές προέρχονται από δωρεές 
τόσο των συνιδρυτών Χριστοφόρου Ιωάν. Σταυρουλάκη 
και Φαλής-Άννας Γεωργίου Βογιατζάκη, όσο και άλλων 
τρίτων δωρητών, τα ονόματα των οποίων έχουν κατα¬ 
γράφει στα αρχεία του Ιδρύματος. 

Στον Υπουργό Οικονομικών, αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 25 Ιουλίου 2017 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Οι Υπουργοί 

Υφυπουργός Οικονομικών Πολιτισμού και Αθλητισμού 

ΑΙΚΑΤΕΡΙΝΗ ΠΑΠΑΝΑΤΣΙΟΥ ΛΥΔΙΑ ΚΟΝΙΟΡΔΟΥ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























